CELEX: 32018D0711(01)
Language: mt
Date: 2018-07-10 00:00:00
Title: Deċiżjoni ta’ Implimentazzjoni tal-Kummissjoni tal-10 ta’ Lulju 2018 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda fl-Ispeċifikazzjoni tal-Prodott ta’ denominazzjoni fis-settur tal-inbid skont l-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Côtes de Montravel (DOP))

11.7.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/3
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-10 ta’ Lulju 2018
   dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda fl-Ispeċifikazzjoni tal-Prodott ta’ denominazzjoni fis-settur tal-inbid skont l-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill
   (Côtes de Montravel (DOP))
   (2018/C 243/03)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               Franza ressqet applikazzjoni għal emenda fl-Ispeċifikazzjoni tal-Prodott tad-denominazzjoni “Côtes de Montravel”, skont l-Artikolu 105 tar-Regolament (UE) Nru 1308/2013.
            
         
               (2)
            
            
               Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati.
            
         
               (3)
            
            
               Sabiex id-dikjarazzjonijiet ta’ oġġezzjoni jkunu jistgħu jsiru skont l-Artikolu 98 tar-Regolament (UE) Nru 1308/2013, jenħtieġ li l-applikazzjoni għal emenda fl-Ispeċifikazzjoni tal-Prodott tad-denominazzjoni “Côtes de Montravel” tiġi ppubblikata f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu Uniku
   L-applikazzjoni għal emenda fl-Ispeċifikazzjoni tal-Prodott tad-denominazzjoni “Côtes de Montravel” (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, id-dritt ta’ oġġezzjoni għall-emenda fl-Ispeċifikazzjoni tal-Prodott prevista fl-ewwel subparagrafu ta’ dan l-artikolu jingħata għal xahrejn li jibdew jiskorru mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-10 ta’ Lulju 2018.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      
         “CÔTES DE MONTRAVEL”
      
      
         AOP-FR-A0188-AM01
      
      
         Data tat-tressiq tal-applikazzjoni 10-09-2014
      
      APPLIKAZZJONI GĦAL EMENDA FL-ISPEĊIFIKAZZJONI TAL-PRODOTT
      1.   Regoli applikabbli għall-emenda
      
      L-Artikolu 105 tar-Regolament (UE) Nru 1308/2013 – Emenda mhux minuri
      2.   Deskrizzjoni u spjegazzjoni tal-emenda
      
      2.1.   Żona ġeografika ta' produzzjoni
      
      Iż-żona ġeografika tal-produzzjoni deskritta fil-punt IV tal-Kapitolu 1 tal-Ispeċifikazzjoni tal-Prodott hija estiża għat-territorju ta' 4 muniċipalitajiet, Fougueyrolles, Nastringues, Saint-Antoine-de-Breuilh, u Vélines kif ukoll dak tal-muniċipalità antika ta' Port-Sainte-Foy, qabel l-għaqda tiegħu mal-muniċipalità ta' Ponchapt. Dawn il-muniċipalitajiet li jinsabu wkoll fiż-żona tal-produzzjoni tad-DOP “Haut-Montravel” għandhom karatteristiċi pedoklimatiċi identiċi għal dawk taż-żona tal-produzzjoni inizjalment ddefinita għad-DOP “Côtes de Montravel”, u varjetajiet tad-dwieli simili. Din l-emenda tmur id f'id ma' tibdil fil-kundizzjonijiet tal-produzzjoni sabiex turi l-karattru ħelu mezzan tal-inbejjed bojod tad-DOP “Côtes de Montravel”.
      Billi l-muniċipalitajiet miżjuda maż-żona ġeografika qabel kienu fiż-żona ta' viċinanza immedjata, u għalhekk din iż-żona ġeografika hija emendata biex jitneħħew minnha.
      Il-punt 6 tad-Dokument Uniku huwa emendat f'dan ir-rigward:
      Id-denominazzjonijiet “Côtes de Montravel” u “Haut-Montravel” għalhekk jaqsmu bejniethom territorju komuni, b'fatturi naturali komuni.
      Huma l-fatturi umani li jagħmlu d-differenza bejn dawn id-denominazzjonijiet. Fil-fatt, l-għażliet tal-produtturi tal-inbid fil-mod kif iħarrġu d-dwieli u kif jaħsduhom, l-għarfien espert fil-qasam tal-produzzjoni tal-inbid iwasslu għal prodotti differenti li għal ħafna żmien ġew identifikati b'ismijiet differenti.
      L-għarfien tal-produtturi tal-inbid jirriżulta minn tradizzjoni antika ta' produzzjoni tal-inbejjed bojod miz-zokkor li jifdal, u ta' preservazzjoni ta' dawn l-inbejjed li kienu jiġu kkunsmati 'l bogħod ħafna mill-post tal-oriġini tagħhom (b'mod partikolari fl-Ewropa tat-Tramuntana).
      Il-produtturi tal-inbid juru maż-żmien li jafu perfettament kif iħarrġu d-dwieli u t-tekniki tal-produzzjoni tal-inbid tagħhom sabiex jiksbu, minkejja l-perikli tal-klima, inbejjed bojod ħelwin mezzan jew ħelwin ta' kwalità għolja magħrufa bl-ismijiet “Côtes de Montravel” u “Haut-Montravel”.
      Fil-punt IV(2) tal-Kapitolu 1 inżdiedet id-data tal-approvazzjoni mill-awtorità nazzjonali kompetenti tal-emenda taż-żona tar-raba' ddemarkata fiż-żona ġeografika tal-produzzjoni li ġiet iddefinita mill-ġdid.
      Din l-emenda ma taffettwax id-Dokument Uniku.
      2.2.   Bidla editorjali
      
      Fil-punt VI(1)(b) tal-Kapitolu 1, il-kelma “francs” (għajnejn ġodda) hija sostitwita bil-kelma “fructifères” (għajnejn li se jagħtu l-frott): dan huwa titjib editorjali u ma jbiddilx is-sens tat-test oriġinali.
      Id-Dokument Uniku huwa emendat f'dan ir-rigward fil-punt 6-a): l-espressjoni “10 yeux francs” (10 għajnejn ġodda) hija sostitwita bi “10 yeux fructifères” (10 għajnejn li se jagħtu l-frott).
      2.3.   Parametri analitiċi
      
      Fin-numru 2 tal-punt VII tal-Kapitolu 1 dwar il-maturità tal-għenba, il-qawwa alkoħolika volumetrika naturali u l-qawwa alkoħolika effettiva minima huma aġġustati mill-ġdid għal 12 % minflok 12,5 % u għal 11 % minflok 10,5 %.
      Fin-numru 1 b) tal-punt IX dwar standards analitiċi, il-kontenut ta' zokkor fermentabbli nbidel minn 51 gramma għal kull litru għal 54 gramma għal kull litru. Din l-emenda ma taffettwax id-Dokument Uniku.
      Dawn l-emendi jirrigwardaw il-karatterizzazzjoni tal-inbejjed DOP “Haut-Montravel” u l-affermazzjoni tal-karattru ħelu mezzan ta' din il-produzzjoni.
      2.4.   Varjetajiet tad-dwieli u taħlita
      
      In-numru 2 tal-punt V tal-Kapitolu 1 dwar ir-regoli ta' proporzjon fl-użu tal-varjetajiet differenti tal-għeneb huwa ċċarat: “la proportion du cépage Sémillon B doit être supérieure ou égale à 30 %” (il-proporzjon tal-varjetà Sémillon B għandu jkun daqs jew ogħla minn 30 %). Din il-varjetà, li hija predominanti fiż-żona ta' produzzjoni, għandha kapaċità kbira għall-maturazzjoni żejda f'din iż-żona ta' produzzjoni bi klima oċeanika.
      Fin-numru 1 a) tat-Taqsima IX tal-Kapitolu 1 dwar it-taħlita tad-dwieli, il-proporzjon minimu tal-varjetajiet tal-għeneb prinċipali fit-taħlita żdied minn 50 għal 80 %. Huwa ppreċiżat ukoll, fil-qafas tad-dispożizzjoni dwar il-varjetajiet tad-dwieli għall-produzzjoni, li l-proporzjon tal-varjetà Semillon B għandu jkun daqs jew ogħla minn 30 % fit-taħlita.
      Dawn l-emendi jirrigwardaw il-karatterizzazzjoni tal-inbejjed DOP “Haut-Montravel” u l-affermazzjoni tal-karattru ħelu mezzan ta' din il-produzzjoni.
      2.5.   Rabta mal-oriġini
      
      Il-punt X tal-Kapitolu 1 dwar ir-rabta maż-żona ġeografika ġie riprodott b'mod korrelattiv mal-estensjoni taż-żona ġeografika ta' produzzjoni.
      DOKUMENT UNIKU
      1.   Isem/ismijiet
      
      Côtes de Montravel
      2.   Tip ta' indikazzjoni ġeografika
      
      DOP - Denominazzjoni ta' oriġini protetta
      3.   Kategoriji tal-prodotti tad-dwieli
      
      
               
                  1.
               
               
                  Inbid
               
            4.   Deskrizzjoni tal-inbid/inbejjed
      
      L-inbid huwa nbid abjad mhux frizzanti, ħelu mezzan, eleganti u fin, suave, u z-zokkor fermentabbli li hemm fih ma jaffettwa qatt il-konsistenza sabiħa tiegħu. Il-ħsad tal-għeneb isir meta dawn ikunu kemmxejn immaturati ż-żejjed. Biex jinkiseb dan it-tip ta' nbid kemm frisk u b'togħma ta' frott, l-inbejjed li joriġinaw minn taħlita li fiha l-varjetajiet tal-għeneb prinċipali jinsabu fil-maġġoranza. Wara l-fermentazzjoni dawn ikollhom kontenut ta' zokkor ferementabbli ta' bejn 25 g/l u 54 g/l. Wara l-arrikkiment l-inbejjed ma għandhomx jaqbżu qawwa alkoħolika volumetrika totali ta' 14,5 %. L-inbejjed ikollhom qawwa alkoħolika volumetrika naturali minima ta' 12,5 %.
      Karatteristiċi analitiċi ġenerali
      
                  Qawwa alkoħolika massima totali (f'% tal-volum)
               
               
                   
               
            
                  Qawwa alkoħolika effettiva minima (f'% tal-volum)
               
               
                  11
               
            
                  Aċidità minima totali
               
               
                   
               
            
                  Aċidità volatili massima (f'milliekwivalenti għal kull litru)
               
               
                   
               
            
                  Kontenut massimu totali ta' diossidu tal-kubrit (f'milligrammi għal kull litru):
               
               
                   
               
            L-istandards stipulati fir-regolamentazzjoni ġenerali għandhom japplikaw fir-rigward tal-qawwa alkoħolika massima totali, tal-aċidità minima totali, tal-aċidità volatili massima, tal-kontenut massimu totali ta' diossidu tal-kubrit.
      5.   Prattiki tal-produzzjoni tal-inbid
      
      a.   
            Prattiki enoloġiċi speċifiċi
         
      
      
         Prattika enoloġika speċifika
      
      Kull trattament termiku tal-ħsad tal-għeneb li jinvolvi temperatura inqas minn -5 °C u kull użu ta' mini jew ta' kompartimenti tat-tnixxif tal-għeneb (“passerillage”) huma pprojbiti. L-użu ta' biċċiet ta' injam u ż-żieda ta' tannini huma pprojbiti. Wara l-arrikkiment l-inbejjed ma għandhomx jaqbżu qawwa alkoħolika volumetrika totali ta' 14,5 %. Minbarra d-dispożizzjonijiet ta' hawn fuq, l-inbejjed, f'dak li għandu x'qasam mal-prattiki enoloġiċi użati, għandhom jikkonformaw mar-rekwiżiti kollha stabbiliti fil-livell tal-UE kif ukoll fil-Kodiċi Rurali u tas-Sajd Marittimu.
      
         Prattika tal-kultivazzjoni
      
      Id-densità minima tat-tħawwil tad-dwieli hija ta' 5 000 pjanta għal kull ettaru. L-ispazju bejn ir-ringieli ma jistax jaqbeż iż-żewġ metri u l-ispazju bejn dielja u oħra fl-istess ringiela ma jistax ikun inqas minn 0,80 metru.
      Id-dwieli jinżabru skont it-tekniki li ġejjin: żabra skont il-metodu Guyot, il-metodu cordon de Royat jew bl-użu ta' żabra qasira.
      Kull dielja jkollha massimu ta' 10 għajnejn li jagħtu l-frott.
      L-irrigazzjoni hija pprojbita.
      b.   
            Rendimenti massimi
         
      
      60 ettolitru għal kull ettaru
      6.   Żona delimitata
      
      Il-ħsad tal-għeneb u l-inbejjed isiru u jiġu pproċessati fit-territorju tal-muniċipalitajiet li ġejjin tad-Département tad-Dordogne: Bonneville-et-Saint-Avit-de-Fumadières, Fougueyrolles, Lamothe-Montravel, Montcaret, Montazeau, Montpeyroux, Nastringues, Port-Sainte-Foy-et-Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien u Vélines.
      7.   Varjetajiet prinċipali
      
      Sauvignon B, Muscadelle B, Sauvignon G, Semillon B
      8.   Deskrizzjoni tar-rabta/rabtiet
      
      Iż-żona demarkata tar-raba' bid-dwieli tibbenefika lir-raba tal-ġir tafli skulati b'mod tajjeb li jinsabu fuq il-pjanura kif ukoll il-partijiet inklinati li jħarsu lejn in-nofs-nhar Barra minn hekk, dawn ir-raba' bid-dwieli għandhom ħamrija fqira u li tgħaddi l-ilma minnhom iżda għandhom kontenut ta' tafal biżżejjed biex ma jiġux affettwati mill-effetti tan-nixfa fis-sajf. Huma jintgħażlu wkoll bir-reqqa sabiex tinkiseb kwalità ottimali tal-għeneb għall-produzzjoni tad-denominazzjoni “Côtes de Montravel”.
      Ir-regoli ta' produzzjoni tad-denominazzjoni huma kkaratterizzati minn densità minima ta' tħawwil ta' 5 000 pjanti għal kull ettaru, u piż ta' ħsad baxx għal kull pjanta. Din il-ġestjoni stretta tiżgura maturità biżżejjed u bikrija tal-għeneb sabiex dan ikollu konċentrazzjoni tajba u b'mod partikolari għall-varjetajiet lokali tar-reġjun bħal pereżempju l-Muscadelle B, is-Sauvignon B, is-Sauvignon Gris G, u anki l-Ondenc B, iżda l-aktar il-varjetà Sémillon B, li ta' spiss tinsab bil-ħafna u għandha kapaċità kbira għall-maturazzjoni żejda fil-klima oċeanika. Sabiex ikun jista' jibbenefika mid-DOP l-għeneb tal-“Côtes de Montravel”, jinħasdu meta jkunu mmaturaw sew, b'kontenut ta' zokkor ta' aktar minn 198 gramma kull litru ta' most. It-tekniki ta' konċentrazzjoni permezz tat-tkessiħ jew tal-kompartimenti tat-tnixxif huma pprojbiti. Bl-istess mod, sabiex jiġi ppreservat l-għeneb qabel jingħasar, l-użu tal-magni tal-pressa kontinwi u tal-kontenituri li jitbattlu waħedhom bil-pompa rotarja bil-qala' huma pprojbiti.
      F'din iż-żona l-għarfien espert tal-produtturi tal-inbid ġej minn tradizzjoni antika tal-produzzjoni tal-inbejjed miz-zokkor li jkun jifdal u li jikkontrollaw perfettament biex jiksbu nbejjed abjad ħelwin mezzan jew ħelwin ta' kwalità għolja magħrufa bl-ismijiet “Côtes de Montravel” u “Haut-Montravel”.
      L-inbejjed bid-denominazzjoni “Côtes de Montravel” huma nbejjed bojod ġeneralment ħelwin mezzan, kultant ħelwin, eleganti u fini, suave, li fihom it-toniċità sabiħa bla ebda mod ma hi affettwata mill-preżenza taz-zokkor fermentabbli Biex jinkiseb dan it-tip ta' nbid kemm frisk u b'togħma tal-frott, l-inbejjed tad-denominazzjoni “Côtes de Montravel” iridu jkunu ġejjin minn taħlita li fiha l-maġġor parti tkun tikkonsisit mill-varjetajiet tad-dwieli prinċipali. Il-kontenut ta' zokkor fermentabbli huwa ta' bejn 25 g/l u 54 g/l li jsostni l-ħlewwa ta' dawn l-inbejjed li fl-istess ħin jippreżentaw konsistenza mmerqa u kremuża. Għalhekk dawn ivarjaw mill-inbejjed bojod tad-denominazzjoni “Haut-Montravel” riżervata għall-inbejjed li għandhom livell aktar għoli ta' zokkor fermentabbli (aktar minn 85 g/l) u li huma prodotti mill-għeneb mmaturati ż-żejjed bl-azzjoni tal-moffa nobbli (botrytis cynerea) jew mingħajrha.
      Qabel ma daħal l-insett Phylloxera, l-istorja tal-inbejjed “Côtes de Montravel” mhijiex magħrufa ħafna u tagħmel biss referenza għall-inbejjed ta' “Montravel” b'mod ġenerali, mingħajr ma tispeċifika jekk dawn humiex inbejjed sekki jew inbejjed b'zokkor fermentabbli. Fl-1903, Edouard FERET ħoloq inventarju komprensiv tal-vitikultura fil-Bergeracois fil-ktieb “Bergerac et ses vins”. Jinnota li: “Fil-canton ta' Vélines, l-inbejjed bojod għandhom vitalità u aroma partikolari li minħabba fihom kienu kklassifikati bl-isem ‘Côtes de Montravel’. Dawn l-inbejjed huma ta' kulur abjad ħafna, fini ħafna u ħelwin mezzan, ħelwin u ta' spiss b'aroma pjaċevoli”. Edouard Feret jinnota wkoll li l-inbejjed bojod ta' Montcaret huma l-aqwa nbejjed bojod tal-“Côtes de Montravel” u li huma karatterizzati b'finezza kbira vitali u pjaċevoli.
      9.   Kundizzjonijiet essenzjali oħra
      
      
         
            Unità ġeografika usa'
         
      
      
         Qafas legali:
      
      Leġiżlazzjoni Nazzjonali
      
         Tip ta' kundizzjoni supplementari:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      L-inbejjed bid-denominazzjoni ta' oriġini kontrollata “Côtes de Montravel” jistgħu jispeċifikaw fuq it-tikketti tagħhom l-unità ġeografika usa' ta' “Sud-Ouest”. Din l-unità ġeografika usa' tista' tidher ukoll fuq kwalunkwe fuljett jew reċipjent. Id-daqs tal-ittri għall-unità ġeografika usa' ma għandux ikun akbar, fl-għoli jew fil-wisa', mid-daqs tal-ittri li jiffurmaw l-isem tad-Denominazzjoni ta' Oriġini Protetta.
      
         
            Żona fil-viċinanza immedjata
         
      
      
         Qafas legali:
      
      Leġiżlazzjoni Nazzjonali
      
         Tip ta' kundizzjoni supplementari:
      
      Deroga dwar il-produzzjoni fiż-żona ġeografika ddefinita
      
         Deskrizzjoni tal-kundizzjoni:
      
      Iż-żona fil-viċinanza immedjata, iddefinita bid-deroga għall-produzzjoni tal-inbid, għall-ipproċessar tal-inbid, hija rrappreżentata mit-territorju tal-muniċipalitajiet li ġejjin:
      
                  —
               
               
                  Id-Département tad-Dordogne: Bergerac, Le Fleix, Monfaucon, Saint-Laurent-des-Vignes.
               
            
                  —
               
               
                  Id-Département tal-Gironde: Gardegan-et-Tourtirac, Gensac, Landerrouat, Les Lèves-et-Thoumeyragues, Pineuilh, Saint-Avit-Saint-Nazaire u Saint-Emilion.
               
            
         Referenza għall-pubblikazzjoni tal-ispeċifikazzjoni tal-prodott
      
      https://info.agriculture.gouv.fr/gedei/site/bo-agri/historique/annee-2014/semaine-26